title: 2008/572/ES: Rozhodnutie Rady z  8. júla 2008 ktorým sa vymenúva jeden portugalský člen Výboru regiónov

text:
               11.7.2008

               SK

               Úradný vestník Európskej únie

               L 183/35

      ROZHODNUTIE RADY

   z 8. júla 2008
   ktorým sa vymenúva jeden portugalský člen Výboru regiónov
   (2008/572/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh portugalskej vlády,
   keďže:

               (1)

               Rada prijala 24. januára 2006 rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010 (1).

               (2)

               V dôsledku odstúpenia sa uvoľnilo jedno miesto po tomto členovi Výboru regiónov: pán António Paulino DA SILVA PAIVA,

         ROZHODLA TAKTO:
   Článok 1
   Za člena Výboru regiónov na zvyšný čas funkčného obdobia, ktoré trvá do 25. januára 2010, sa vymenúva:
   pán Carlos Alberto PINTO, Presidente da Câmara Municipal da Covilhã.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 8. júla 2008

            Za Radu

            predseda

         C. LAGARDE

      (1)  Ú. v. EÚ L 56, 25.2.2006, s. 75.


title: 2011/580/EÚ: Rozhodnutie Európskeho parlamentu z  10. mája 2011 o absolutóriu za plnenie rozpočtu Európskeho úradu pre bezpečnosť potravín za rozpočtový rok 2009

text:
               27.9.2011

               SK

               Úradný vestník Európskej únie

               L 250/162

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie rozpočtu Európskeho úradu pre bezpečnosť potravín za rozpočtový rok 2009
   (2011/580/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Európskeho úradu pre bezpečnosť potravín za rozpočtový rok 2009,
   so zreteľom na správu Dvora audítorov o overení ročnej účtovnej závierky Európskej Európskeho úradu pre bezpečnosť potravín za rozpočtový rok 2009 spolu s odpoveďami úradu (1),
   so zreteľom na odporúčanie Rady z 15. februára 2011 (05892/2011 – C7-0052/2011),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Európskeho parlamentu a Rady (ES) č. 178/2002 (3), ktorým sa zriaďuje Európsky úrad pre bezpečnosť potravín, a najmä na jeho článok 44,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0146/2011),

               1.

               udeľuje výkonnému riaditeľovi Európskeho úradu pre bezpečnosť potravín absolutórium za plnenie rozpočtu úradu za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskeho úradu pre bezpečnosť potravín, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 108.

      (2)  Ú. v. ES L 248, 16.9.2002, s. 1.

      (3)  Ú. v. ES L 31, 1.2.2002, s. 1.

      (4)  Ú. v. ES L 357, 31.12.2002, s. 72.
    ---documentbreak---

               27.9.2011

               SK

               Úradný vestník Európskej únie

               L 250/163

         UZNESENIE EURÓPSKEHO PARLAMENTU
   z 10. mája 2011
   s poznámkami, ktoré je neoddeliteľnou súčasťou jeho rozhodnutia o absolutóriu za plnenie rozpočtu Európskeho úradu pre bezpečnosť potravín za rozpočtový rok 2009
   EURÓPSKY PARLAMENT,
   so zreteľom na konečnú ročnú účtovnú závierku Európskeho úradu pre bezpečnosť potravín za rozpočtový rok 2009,
   so zreteľom na správu Dvora audítorov o overení ročnej účtovnej závierky Európskeho úradu pre bezpečnosť potravín za rozpočtový rok 2009 spolu s odpoveďami úradu (1),
   so zreteľom na odporúčanie Rady z 15. februára 2011 (05892/2011 – C7-0052/2011),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Európskeho parlamentu a Rady (ES) č. 178/2002 (3), ktorým sa zriaďuje Európsky úrad pre bezpečnosť potravín, a najmä na jeho článok 44,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych (4), a najmä na jeho článok 94,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0146/2011),

               A.

               keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2009 je spoľahlivá a že príslušné transakcie sú zákonné a správne;

               B.

               keďže Európsky parlament udelil výkonnému riaditeľovi Európskeho úradu pre bezpečnosť potravín 5. mája 2010 absolutórium za plnenie rozpočtu úradu za rozpočtový rok 2008 (5) a v uznesení, ktoré je súčasťou rozhodnutia o absolutóriu, okrem iného:

                           —

                           konštatoval, že Dvor audítorov tretí po sebe nasledujúci rok identifikoval prenášanie rozpočtových prostriedkov na nasledujúci rok (23 % rozpočtu na rok 2008 bolo prenesených do roku 2009, 16 % rozpočtu na rok 2007 bolo prenesených do roku 2008 a 20 % rozpočtu na rok 2006 bolo prenesených do roku 2007),

                           —

                           poznamenal, že bolo vykonaných 20 z 25 odporúčaní (80 %), ktoré predložili Útvar pre vnútorný audit (IAS) a oddelenie vnútorného auditu (IAC),

                           —

                           konštatoval, že v októbri 2008 sa uskutočnil druhý zamestnanecký prieskum na posúdenie pracovného prostredia na úrade;

               C.

               keďže rozpočet úradu na rok 2009 predstavoval 71 400 000 EUR, čo je nárast o 7,5 % oproti rozpočtovému roku 2008,

      Výkonnosť

               1.

               berie na vedomie, že rozpočet úradu na rok 2009 dosiahol výšku 71 400 000 EUR v porovnaní so sumou 66 400 000 EUR v predchádzajúcom roku;

               2.

               zdôrazňuje, že v rámci rozpočtového postupu na rok 2009 rozpočtový orgán začlenil do rozpočtu úradu celkovú rezervu vo výške 4 546 000 EUR; víta skutočnosť, že 2 000 000 EUR sa uvoľnilo z rezervy v novembri 2009 na implementáciu rozvoja informačných technológií a projektov infraštruktúry úradu, keďže úrad predložil príslušnému výboru výsledky prieskumu názorov zamestnancov, čo bola podmienka na uvoľnenie rezervy;

               3.

               poznamenáva ďalej, že druhá časť rezervy sa vyčlenila na rovnakú politickú oblasť s cieľom prispieť k účinným opatreniam v reakcii na pandémiu H1N1; je si vedomý, že úrad nepožadoval tieto prostriedky na postupy náboru zamestnancov, pretože tieto postupy sa odložili na rok 2010;

               4.

               blahoželá úradu k tomu, že v tabuľke, ktorá je prílohou k správe Dvora audítorov za rok 2009, vypracoval porovnanie činností uskutočnených v priebehu rokov 2008 a 2009 s cieľom umožniť orgánu udeľujúcemu absolutórium uskutočniť lepšie medziročné zhodnotenie jeho výkonnosti; víta skutočnosť, že úrad zvýšil počet tematických prác a informačných brífingov týkajúcich sa jeho politiky;

               5.

               poznamenáva, že úrad zaviedol diferencované rozpočtové prostriedky pre vedecké granty a projekty vedeckej spolupráce v roku 2009, čo viedlo k zrušeniu 6 000 000 EUR v platobných rozpočtových prostriedkoch; odporúča úradu, aby posilnil plánovanie a monitorovanie rozpočtových postupov súvisiacich s diferencovanými rozpočtovými prostriedkami;

               6.

               zdôrazňuje, že je potrebné, aby úrad zabezpečil vysokú kvalitu a nezávislosť svojho poradenstva s cieľom zaručiť súlad s bezpečnostnými štandardmi EÚ a vedeckú odbornosť a nezávislosť vo všetkých otázkach, ktoré majú priamy alebo nepriamy vplyv na bezpečnosť potravín a krmív a ochranu rastlín; odporúča – predovšetkým v záujme transparentnosti – opatrenia na ďalšie posilnenie a monitorovanie vnútorných pravidiel týkajúcich sa vyhlásení o záujmoch zamestnancov úradu a odborníkov pracujúcich pre úrad;

               7.

               žiada Dvor audítorov, aby vykonal audity výkonnosti úradu;

      Rozpočtové a finančné hospodárenie

               8.

               vyzýva úrad, aby posilnil rozpočtové postupy vzťahujúce sa na jeho diferencované rozpočtové prostriedky, ako aj plánovanie a monitorovanie ich viacročného plnenia; berie na vedomie, že Dvor audítorov zistil, že 6 000 000 EUR (75 %) z diferencovaných rozpočtových prostriedkov na vedecké granty a projekty vedeckej spolupráce bolo nutné zrušiť, z čoho 3 100 000 EUR bolo vyčlenených nad rámec potrieb stanovených úradom; napriek tomu víta úmysel úradu prijať opatrenia na základe skúseností z roku 2009 – prvého roku, keď bola zavedená koncepcia diferencovaných rozpočtových prostriedkov na projekty vedeckej spolupráce;

               9.

               ďalej vyzýva úrad, aby zlepšil svoje riadenie rozpočtu s cieľom znížiť výšku prenesených súm; zdôrazňuje skutočnosť, že Dvor audítorov už štvrtý po sebe nasledujúci rok identifikoval prenášanie rozpočtových prostriedkov na nasledujúci rok (13 % rozpočtu na rok 2009 bolo prenesených do roku 2010, 23 % rozpočtu na rok 2008 bolo prenesených do roku 2009, 16 % rozpočtu na rok 2007 bolo prenesených do roku 2008 a 20 % rozpočtu na rok 2006 bolo prenesených do roku 2007); konštatuje najmä, že táto situácia poukazuje na nedostatky v riadení zmlúv a monitorovaní odosielania správ a vykazovania výdavkov, ktoré vykonáva úrad;

               10.

               vyjadruje poľutovanie nad tým, že Dvor audítorov zistil, že už tretí po sebe nasledujúci rok bolo nutné zrušiť záväzky na prevádzkové činnosti prenesené z predchádzajúceho roka (19 % záväzkov na prevádzkové činnosti prenesených z roku 2008, 37 % záväzkov na prevádzkové činnosti prenesených z roku 2007 a 26 % záväzkov na prevádzkové činnosti prenesených z roku 2006); naliehavo žiada úrad, aby zmenil túto situáciu a aby informoval Dvor audítorov o prijatých opatreniach;

               11.

               ďalej konštatuje, že Dvor audítorov uviedol ťažkosti pri plnení plánu práce na rok 2009; vyzýva preto úrad, aby prijal opatrenia nutné na nápravu týchto nedostatkov;

      Vnútorný audit

               12.

               uznáva, že úrad zaslal orgánu udeľujúcemu absolutórium správu, ktorú vypracoval jeho výkonný riaditeľ a v ktorej bol zhrnutý obsah odporúčania IAS, ako je stanovené v článku 72 ods. 5 rámcového nariadenia o rozpočtových pravidlách; napriek tomu je znepokojený najmä preto, že zo 48 odporúčaní sa jedno považuje za „kritické“ (riadenie grantov), 27 za „veľmi dôležité“ a 20 za „dôležité“, ale orgánu udeľujúcemu absolutórium neboli poskytnuté žiadne informácie o obsahu týchto odporúčaní; vyzýva preto výkonného riaditeľa úradu, aby poskytol tieto informácie;

               13.

               uznáva informácie úradu, že IAS vykonal podrobné audítorské posúdenie rizika v poslednom štvrťroku 2009 s cieľom stanoviť priority auditu a plán auditu IAS na nasledujúce tri roky, audit vyhlásení o záujmoch a audit náboru zamestnancov v roku 2009;

               14.

               domnieva sa, že audítorský výbor, ktorý úrad zriadil v roku 2006, hrá dôležitú úlohu, keďže pomáha správnej rade pri zabezpečovaní riadneho vykonávania práce IAS a IAC a jej zohľadnenia správnou radou a výkonným riaditeľom; domnieva sa preto, že audítorský výbor na úrade by mohol byť príkladom pre iné agentúry;

               15.

               opätovne pripomína svoju požiadavku, aby úrad prijal primerané opatrenia pre prípad konfliktu záujmov; vyzýva úrad, aby začal prieskum potenciálnych konfliktov záujmov svojich popredných vedcov, členov rád a komisií, aby bolo možné včas zistiť a napraviť prípadné nedostatky vo vyhláseniach o záujmoch;

               16.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2011 (6) o výkonnosti, finančnom hospodárení a kontrole agentúr.

      (1)  Ú. v. EÚ C 338, 14.12.2010, s. 108.

      (2)  Ú. v. ES L 248, 16.9.2002, s. 1.

      (3)  Ú. v. ES L 31, 1.2.2002, s. 1.

      (4)  Ú. v. ES L 357, 31.12.2002, s. 72.

      (5)  Ú. v. EÚ L 252, 25.9.2010, s. 155.

      (6)  Prijaté texty, P7_TA(2011)0163 (pozri stranu 269 tohto úradného vestníka).


title: Rozhodnutie Rady z 24. júna 1982 o doplnení prílohy IV k Dohovoru o ochrane Rýna pred chemickým znečisťovaním

text:
Dôležité právne oznámenie

|

31982D0460

Úradný vestník L 210 , 19/07/1982 S. 0008 - 0009 Fínske špeciálne vydanie: Kapitola 11 Zväzok 10 S. 0116  Španielske špeciálne vydanie: Kapitola 15 Zväzok 3 S. 0213  Švédske špeciálne vydanie: Kapitola 11 Zväzok 10 S. 0116  Portugalské špeciálne vydanie Kapitola 15 Zväzok 3 S. 0213

		Rozhodnutie Radyz 24. júna 1982o doplnení prílohy IV k Dohovoru o ochrane Rýna pred chemickým znečisťovaním(82/460/EHS)RADA EURÓPSKYCH SPOLOČENSTIEVso zreteľom na Zmluvu o založení Európskeho hospodárskeho spoločenstva, najmä na jej článok 235,so zreteľom na návrh Komisie [1],so zreteľom na stanovisko Zhromaždenia [2],so zreteľom na stanovisko Hospodárskeho a sociálneho výboru [3],keďže Európske hospodárske spoločenstvo rozhodnutím Rady 77/586/EHS z 25. júla 1977 [4] uzatvorilo Dohovor o ochrane Rýna pred chemickým znečisťovaním (ďalej len "chemický dohovor") a dodatkovú dohodu k dohode týkajúcej sa Medzinárodnej komisie pre ochranu Rýna pred znečisťovaním (ďalej len "medzinárodná Komisia") podpísanej v Berne 29. apríla 1963;keďže podľa článku 5 chemického dohovoru medzinárodná Komisia navrhuje formou zmien a doplnení prílohy IV k tomuto dohovoru limitné hodnoty pre vypúšťanie určitých látok do povrchových vôd povodia Rýna; keďže podľa článku 14 chemického dohovoru je pre nadobudnutie účinnosti týchto zmien a doplnení potrebné ich jednomyseľné prijatie zmluvnými stranami;keďže medzinárodná Komisia stanovila limitné hodnoty pre ortuť vo forme odporúčania určeného na doplnenie prílohy IV k chemickému dohovoru;keďže je potrebné, aby spoločenstvo ako zmluvná strana chemického dohovoru prijalo uvedené odporúčanie,ROZHODLA TAKTO:Článok 1Týmto sa v mene Európskeho hospodárskeho spoločenstva prijíma odporúčanie Medzinárodnej komisie pre ochranu Rýna pred znečisťovaním určené na doplnenie prílohy IV k Dohovoru o ochrane Rýna pred chemickým znečisťovaním podpísanému v Bonne 3. decembra 1976.Znenie odporúčania je priložené.Článok 2Predseda Rady v súlade s postupmi ustanovenými chemickým dohovorom oznámi vláde Švajčiarskej konfederácie prijatie odporúčania uvedeného v článku 1.V Luxemburgu 24. júna 1982Za RadupredsedaF. Aerts[1] Ú. v. ES C 180, 18.7.1980, s. 10.[2] Ú. v. ES C 291, 10.11.1980, s. 57.[3] Ú. v. ES C 348, 31.12.1980, s. 1.[4] Ú. v. ES L 240, 19.9.1977, s. 35.--------------------------------------------------Odporúčanie Medzinárodnej Komisie pre ochranu Rýna pred znečisťovaním, ktoré dopĺňa prílohu IV k Dohovoru o ochrane Rýna pred chemickým znečisťovaním podpísanému v Bonne 3. decembra 1976Medzinárodná Komisia pre ochranu Rýna pred znečisťovaním,so zreteľom na Dohovor o ochrane Rýna pred chemickým znečisťovaním podpísaný v Bonne 3. decembra 1976,so zreteľom najmä na jeho články 3, 4, 5 a 14,navrhuje zmluvným stranám dohovoru, aby bola príloha IV k dohovoru z 3. decembra 1976 doplnená, pokiaľ ide o ortuť, takto:LIMITNÉ HODNOTY(Článok 5)Látka alebo skupina látok | Pôvod | Limitná hodnota vyjadrená vo forme maximálnej koncentrácie látky | Limitná hodnota vyjadrená vo forme maximálneho množstva látky | Lehota pre existujúce výpuste | Poznámky |Ortuť | Zariadenia na chlórovo-alkalickú elektrolýzu | Limitné hodnoty vyjadrené vo forme maximálnej koncentrácie ortuti sú vypočítané vydelením limitných hodnôt vyjadrených vo forme maximálneho množstva ortuti množstvom vody použitej na jednu tonu výrobnej kapacity chlóru. | Mesačná priemerná hodnota 0,5 gramu ortuti na tonu výrobnej kapacity chlóru. Denná priemerná hodnota 2 gramy ortuti na tonu výrobnej kapacity chlóru. | 1. júl 1983 | Limitné hodnoty stanovené v predchádzajúcich stĺpcoch sa vzťahujú na ortuť pochádzajúcu z výrobnej činnosti a preto sa musia dodržiavať na výstupe z výrobných zariadení. Pokiaľ ide o metódy merania, analýzy odberu vzoriek, pozri odporúčanie medzinárodnej komisie zo dňa 28. decembra 1979. |Podľa článkov 14 a 19 dohovoru opatrenia ustanovené vo vyššie uvedenej tabuľke nadobúdajú účinnosť po ich jednomyseľnom prijatí zmluvnými stranami dohovoru. Zmluvné strany oznámia prijatie týchto opatrení vláde Švajčiarskej konfederácie, ktorá potvrdí príjem oznámenia.--------------------------------------------------


title: Rozhodnutie Rady 2013/355/SZBP z  3. júla 2013 , ktorým sa mení a predlžuje jednotná akcia 2005/889/SZBP o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu)

text:
               4.7.2013

               SK

               Úradný vestník Európskej únie

               L 185/16

         ROZHODNUTIE RADY 2013/355/SZBP
   z 3. júla 2013,
   ktorým sa mení a predlžuje jednotná akcia 2005/889/SZBP o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 25. novembra 2005 prijala jednotnú akciu 2005/889/SZBP (1).

               (2)

               Rada 25. júna 2012 prijala rozhodnutie 2012/332/SZBP (2), ktorým sa jednotná akcia 2005/889/SZBP mení a dopĺňa a predlžuje do 30. júna 2013.

               (3)

               Politický a bezpečnostný výbor 7. júna 2013 odporučil predĺžiť pomocnú hraničnú misiu Európskej únie na hraničnom priechode v Rafahu (PHM EÚ v Rafahu) o ďalšie obdobie 12 mesiacov do 30. júna 2014.

               (4)

               PHM EÚ v Rafahu by sa mala na základe súčasného mandátu ďalej predĺžiť od 1. júla 2013 do 30. júna 2014.

               (5)

               PHM EÚ v Rafahu sa bude vykonávať v situácii, ktorá sa môže zhoršiť a mohla by ohroziť dosiahnutie cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Jednotná akcia 2005/889/SZBP sa týmto mení takto:

               1.

               Článok 5 sa mení takto:

                           a)

                           dopĺňa sa tento odsek:
                           „1a.   Veliteľ misie je zástupcom misie. Veliteľ misie môže v rámci svojej celkovej zodpovednosti delegovať riadiace úlohy týkajúce sa personálu a finančných záležitostí na členov personálu misie.“;

                           b)

                           odsek 4 sa vypúšťa.

               2.

               Článok 8 ods. 3 sa nahrádza takto:
               „3.   Podmienky zamestnania a práva a povinnosti medzinárodného a miestneho personálu sú stanovené v zmluvách, ktoré sa uzavrú medzi PHM EÚ v Rafahu a dotknutým členom personálu.“

               3.

               Vkladá sa tento článok:
               „Článok 12a
               Právne ustanovenia
               PHM EÚ v Rafahu má právomoc obstarávať služby a dodávky, uzatvárať zmluvy a administratívne dojednania, zamestnávať personál, vlastniť bankové účty, nadobúdať a prevádzať majetok, plniť si svoje záväzky a vystupovať pred súdom ako účastník konania v rozsahu potrebnom na účely vykonávania tejto jednotnej akcie.“

               4.

               Článok 13 sa nahrádza takto:
               „Článok 13
               Finančné ustanovenia
               1.   Finančná referenčná suma určená na pokrytie výdavkov spojených s PHM EÚ v Rafahu na obdobie od 25. novembra 2005 do 31. decembra 2011 je 21 570 000 EUR.
               Finančná referenčná suma určená na pokrytie výdavkov spojených s PHM EÚ v Rafahu na obdobie od 1. januára 2012 do 30. júna 2012 je 970 000 EUR.
               Finančná referenčná suma určená na pokrytie výdavkov spojených s PHM EÚ v Rafahu na obdobie od 1. júla 2012 do 30. júna 2013 je 980 000 EUR.
               Finančná referenčná suma určená na pokrytie výdavkov spojených s PHM EÚ v Rafahu na obdobie od 1. júla 2013 do 30. júna 2014 je 940 000 EUR.
               2.   Všetky výdavky sa spravujú v súlade s postupmi a pravidlami, ktoré sa vzťahujú na všeobecný rozpočet Únie. Ponuky v rámci verejného obstarávania môžu predkladať štátni príslušníci tretích štátov, ktoré sa finančne zúčastňujú na misii, hostiteľských strán a, ak je to potrebné pre operačné potreby misie, susediacich krajín.
               3.   Za plnenie rozpočtu misie zodpovedá PHM EÚ v Rafahu. Misia na tento účel podpíše zmluvu s Komisiou.
               4.   PHM EÚ v Rafahu je zodpovedná za akékoľvek nároky a záväzky vyplývajúce z vykonávania mandátu so začiatkom od 1. júla 2013 s výnimkou akýchkoľvek nárokov súvisiacich s vážnym porušením pracovných povinností zo strany veliteľa misie, za ktoré bude sám niesť zodpovednosť.
               5.   Finančné ustanovenia rešpektujú hierarchiu velenia stanovenú v článkoch 4, 4a a 5 a operačné požiadavky PHM EÚ v Rafahu vrátane kompatibility vybavenia a schopnosti jej tímov navzájom spolupracovať.
               6.   Výdavky sa považujú za oprávnené odo dňa nadobudnutia účinnosti tejto jednotnej akcie.“

               5.

               V článku 16 sa druhý odsek nahrádza takto:
               „Jej účinnosť uplynie 30. júna 2014.“

               6.

               Článok 17 sa vypúšťa.

         Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 1. júla 2013.

      V Bruseli 3. júla 2013

            Za Radu

            predseda

         L. LINKEVIČIUS

      (1)  Ú. v. EÚ L 327, 14.12.2005, s. 28.

      (2)  Ú. v. EÚ L 165, 26.6.2012, s. 71.


title: Rozhodnutie Rady (EÚ) 2016/838 z 23. mája 2016 o uzavretí v mene Európskej únie Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej

text:
               28.5.2016

               SK

               Úradný vestník Európskej únie

               L 141/26

         ROZHODNUTIE RADY (EÚ) 2016/838
   z 23. mája 2016
   o uzavretí v mene Európskej únie Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 217 v spojení s jej článkom 218 ods. 6 písm. a) a článkom 218 ods. 8 druhým pododsekom, ako aj s jej článkom 218 ods. 7,
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Rada 10. mája 2010 poverila Komisiu začatím rokovaní s Gruzínskom o uzavretí novej dohody medzi Úniou a Gruzínskom s cieľom nahradiť dohodu o partnerstve a spolupráci (2).

               (2)

               Tieto rokovania boli úspešne uzavreté a Dohoda o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej (ďalej len „dohoda“) bola parafovaná 29. novembra 2013.

               (3)

               V súlade s rozhodnutím Rady 2014/494/EÚ (3) bola dohoda podpísaná 27. júna 2014 s výhradou jej uzavretia k neskoršiemu dátumu.

               (4)

               Podľa článku 218 ods. 7 Zmluvy o fungovaní Európskej únie je vhodné, aby Rada poverila Komisiu schválením zmien dohody, ktoré má prijať Výbor pre pridruženie v zložení pre obchod podľa článku 408 ods. 4 dohody v zmysle návrhu Podvýboru pre zemepisné označenia podľa článku 179 dohody.

               (5)

               Je vhodné stanoviť príslušné postupy na ochranu zemepisných označení, ktorým sa poskytuje ochrana podľa dohody.

               (6)

               Dohoda by sa nemala vykladať tak, že udeľuje práva alebo ukladá povinnosti, na ktoré sa možno priamo odvolávať pred súdmi a tribunálmi v Únii alebo v členských štátoch.

               (7)

               Dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej (ďalej len „dohoda“) (4).
   Článok 2
   Predseda Rady vykoná v mene Únie oznámenie podľa článku 431 ods. 1 dohody (5).
   Článok 3
   Na účely článku 179 dohody zmeny dohody prostredníctvom rozhodnutí Podvýboru pre zemepisné označenia schvaľuje v mene Únie Komisia. Ak sa zainteresovaným stranám nepodarí dosiahnuť dohodu v nadväznosti na námietky v súvislosti so zemepisným označením, Komisia takéto stanovisko prijme na základe postupu stanoveného v článku 57 ods. 2 nariadenia Európskeho parlamentu a Rady (EÚ) č. 1151/2012 (6).
   Článok 4
   1.   Názov chránený podľa hlavy IV kapitoly 9 pododdielu 3 „Zemepisné označenia“ dohody môže použiť každý prevádzkovateľ uvádzajúci na trh poľnohospodárske výrobky, potraviny, vína, aromatizované vína alebo liehoviny v súlade s príslušnou špecifikáciou.
   2.   V súlade s článkom 175 dohody členské štáty a inštitúcie Únie presadzujú ochranu stanovenú v článkoch 170 až 174 dohody okrem iného aj na žiadosť zainteresovanej strany.
   Článok 5
   Dohoda sa nesmie vykladať tak, že udeľuje práva alebo ukladá povinnosti, na ktoré sa možno priamo odvolávať pred súdmi a tribunálmi v Únii alebo v členských štátoch.
   Článok 6
   Toto rozhodnutie nadobúda účinnosť dňom jeho prijatia.

      V Bruseli 23. mája 2016

            Za Radu

            predsedníčka

         F. MOGHERINI

      (1)  Súhlas z 18. decembra 2014 (zatiaľ neuverejnený v úradnom vestníku).

      (2)  Dohoda o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Gruzínskom na strane druhej (Ú. v. ES L 205, 4.8.1999, s. 3).

      (3)  Rozhodnutie Rady 2014/494/EÚ zo 16. júna 2014 o podpise v mene Európskej únie a o predbežnom vykonávaní Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej (Ú. v. EÚ L 261, 30.8.2014, s. 1).

      (4)  Dohoda bola uverejnená v Úradnom vestníku Európskej únie (Ú. v. EÚ L 261, 30.8.2014, s. 4) spolu s rozhodnutím o podpise.

      (5)  Generálny sekretariát Rady uverejní dátum nadobudnutia platnosti dohody v Úradnom vestníku Európskej únie.

      (6)  Nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (Ú. v. EÚ L 343, 14.12.2012, s. 1).


title: 2012/125/EÚ: Rozhodnutie Rady z  28. februára 2012 , ktorým sa vymenúva člen Dvora audítorov

text:
               29.2.2012

               SK

               Úradný vestník Európskej únie

               L 55/18

         ROZHODNUTIE RADY
   z 28. februára 2012,
   ktorým sa vymenúva člen Dvora audítorov
   (2012/125/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 286 ods. 2,
   so zreteľom na stanovisko Európskeho parlamentu (1),
   keďže:

               (1)

               Funkčné obdobie pána Juana RAMALLO MASSANETA sa končí 29. februára 2012.

               (2)

               Je preto potrebné uskutočniť nové vymenovanie,

         PRIJALA TOTO ROZHODNUTIE:
   Článok 1
   Za člena Dvora audítorov sa na obdobie od 1. marca 2012 do 28. februára 2018 vymenúva pán Baudilio TOMÉ MUGURUZA.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 28. februára 2012

            Za Radu

            predseda

         N. WAMMEN

      (1)  Stanovisko zo 14. februára 2012 (zatiaľ neuverejnené v úradnom vestníku).


title: Rozhodnutie Rady zo 6. júna 1978 o prijatí troch príloh k Medzinárodnému dohovoru o zjednodušení a harmonizácii colných režimov v mene spoločenstva

text:
Dôležité právne oznámenie

|

31978D0528

Úradný vestník L 160 , 17/06/1978 S. 0013 - 0024 Fínske špeciálne vydanie: Kapitola 2 Zväzok 2 S. 0114  Grécke špeciálne vydanie: Kapitola 02 Zväzok 6 S. 0162  Švédske špeciálne vydanie: Kapitola 2 Zväzok 2 S. 0114  Španielske špeciálne vydanie: Kapitola 02 Zväzok 4 S. 0266  Portugalské špeciálne vydanie Kapitola 02 Zväzok 4 S. 0266

		Rozhodnutie Radyzo 6. júna 1978o prijatí troch príloh k Medzinárodnému dohovoru o zjednodušení a harmonizácii colných režimov v mene spoločenstva(78/528/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na odporúčanie Komisie,keďže rozhodnutím 75/199/EHS [1] spoločenstvo uzavrelo Medzinárodný dohovor o zjednodušení a harmonizácii colných režimov a prijalo prílohu k tomuto dohovoru týkajúcu sa colných skladov;keďže prílohy k uvedenému dohovoru týkajúce sa colných formalít pred podaním colného vyhlásenia, dočasného uskladnenia tovaru a slobodných colných pásiem môžu byť prijaté spoločenstvom;keďže napriek tomu je žiaduce podmieniť prijatie týchto príloh určitými výhradami s cieľom zobrať na zreteľ osobitné požiadavky colnej únie,ROZHODLA TAKTO:Článok 1Týmto sa prijímajú v mene spoločenstva nasledujúce prílohy k Medzinárodnému dohovoru o zjednodušení a harmonizácii colných režimov:- príloha A.1 týkajúca sa colných formalít pred podaním colného vyhlásenia, s výhradami vo vzťahu k normám 11 a 21;- príloha A.2 týkajúca sa dočasného uskladnenia tovaru, s výhradami vo vzťahu k odporúčaným postupom 10, 13 a 21;- príloha F.1 týkajúca sa slobodných colných pásiem, s výhradou vo vzťahu k norme 21.Texty vyššie uvedených príloh sú pripojené k tomuto rozhodnutiu.Článok 2Komisia informuje generálny sekretariát Rady pre colnú spoluprácu o prijatí príloh uvedených v článku 1 podliehajúcich výhradám uvedeným v tom článku.V Luxemburgu 6. júna 1978Za RadupredsedaK. B. Andersen[1] Ú. v. ES L 100, 21.4.1975, s. 1.--------------------------------------------------PRÍLOHAMEDZINÁRODNÝ DOHOVOR O ZJEDNODUŠENÍ A HARMONIZÁCII COLNÝCH REŽIMOVPrílohy A. 1, A. 2 a F. 1PRÍLOHA A. 1PRÍLOHA TÝKAJÚCA SA COLNÝCH FORMALÍT PRED PODANÍM COLNÉHO VYHLÁSENIAÚVODTovar môže vstúpiť na územie krajiny viacerými rôznymi spôsobmi dopravy. S cieľom ochrániť príjmy a zabezpečiť súlad s vnútroštátnou legislatívou musí dopravca prepravujúci tovar na colné územie tento tovar a dopravný prostriedok, ktorým je prepravovaný, predložiť colným orgánom v čo najkratšom možnom čase. Ustanovenia potrebné na kontrolu vstupu tovaru na colné územie závisia vo veľkom rozsahu na zemepisných danostiach krajiny a iných okolnostiach, ako je napríklad prevažný spôsob dopravy tovaru na jej územie.V mnohých prípadoch je colný úrad, ktorému má byť tovar predložený a na ktorom sa podáva colné vyhlásenie, umiestnený na mieste, kde tovar vstupuje na colné územie; avšak v iných prípadoch je tento colný úrad umiestnený v určitej vzdialenosti od takéhoto miesta. Je podstatné, aby colné úrady boli schopné kontrolovať prepravu tovaru k colnému úradu, na ktorom má byť predložený colným orgánom.Záujmy colných orgánov môžu byť zabezpečené uložením povinností dopravcovi prostredníctvom právnych predpisov a fyzickým dohľadom colných orgánov nad dopravným prostriedkom a tovarom prepraveným na colné územie.Je dôležité, aby tieto opatrenia mali čo najmenší dopad na medzinárodný obchod. Na tento účel všetky formality, ktoré majú byť zo strany dopravcu splnené, by mali byť čo najjednoduchšie, a informácie týkajúce sa formalít by mali byť ľahko dostupné všetkým zainteresovaným osobám.Táto príloha sa nevzťahuje na tovar vstupujúci v colnom režime, napríklad medzinárodnom colnom tranzite, na tovar prepravovaný poštou alebo v batožine cestujúcich, ani na dočasné uskladnenie tovaru, nevzťahuje sa ani na iné formality, ktoré sa môžu uplatňovať v prípade niektorých spôsobov dopravy, napríklad predloženie správy pri príchode lode.POJMYNa účely tejto prílohy:a) pojem "colné formality pred podaním colného vyhlásenia" znamená všetky činnosti, ktoré má príslušná osoba a colný orgán uskutočniť od momentu vstupu tovaru na colné územie do prepustenia tovaru do colného režimu;Poznámka:Dočasné uskladnenie sa môže považovať za colný režim.b) pojem "colné územie" znamená územie, na ktorom sa v plnej miere uplatňuje colné právo daného štátu;c) pojem "dopravca" znamená osobu skutočne prepravujúcu tovar alebo osobu, ktorá dohliada alebo zodpovedá za prevádzku dopravného prostriedku;d) pojem "dovozné clo a dane" znamená clo a všetky ďalšie platby, dane a poplatky, ktoré sa vyberajú pri dovoze alebo v súvislosti s dovozom tovaru, s výnimkou platieb a poplatkov, ktorých výška je obmedzená približnou cenou poskytnutých služieb;e) pojem "colné vyhlásenie" znamená vyhlásenie vykonané vo forme predpísanej colným orgánom, prostredníctvom ktorého príslušná osoba označí colný režim, ktorý sa má uplatniť na tovar, a poskytne údaje požadované zo strany colného orgánu pre použitie navrhovaného režimu;f) pojem "colná kontrola" znamená opatrenia uplatňované s cieľom zabezpečiť súlad so zákonmi a inými právnymi predpismi, za ktorých dodržiavanie sú colné orgány zodpovedné;g) pojem "osoba" znamená tak fyzickú osobu, ako aj právnickú osobu, pokiaľ z kontextu nevyplýva niečo iné.PRINCÍPY1. NormaColné formality pred podaním colného vyhlásenia sa riadi ustanoveniami tejto prílohy.2. NormaVnútroštátna legislatíva určí podmienky, ktoré musia byť splnené a formality, ktoré musia byť vykonané s ohľadom na tovar, ktorý vstupuje na colné územie.3. NormaKaždý tovar, ktorý vstupuje na colné územie, bez ohľadu na skutočnosť, či podlieha dovoznému clu a daniam, podlieha colnej kontrole.4. NormaColné formality pred podaním colného vyhlásenia sa obmedzí na minimum potrebné na zabezpečenie súladu so zákonmi a inými právnymi predpismi, za ktorých dodržiavanie sú colné orgány zodpovedné.5. NormaColné formality pred podaním colného vyhlásenia sa uplatňujú rovnakým spôsobom, bez ohľadu na krajinu pôvodu tovaru alebo na krajinu, odkiaľ tovar prišiel.VSTUP TOVARU NA COLNÉ ÚZEMIEMiesta, na ktorých môže tovar vstúpiť na colné územie6. NormaVnútroštátna legislatíva upresní miesta, na ktorých môže tovar vstúpiť na colné územie. Pri určovaní týchto miest sa prihliadne aj na osobitné požiadavky obchodu, priemyslu a dopravy.Poznámka:Krajiny môžu na tento účel určiť colné cesty, t. j. cesty, železnice, vodné cesty a všetky iné cesty (potrubie a pod.), ktoré musia byť použité na dovoz tovaru.Povinnosti dopravcu7. NormaSkutočnosť, že tovar vstúpil na colné územie, znamená zároveň pre dopravcu povinnosť prepraviť tovar priamo k určenému colnému úradu alebo na iné miesto určené colnými orgánmi bez toho, aby došlo k zmene povahy tovaru alebo jeho balenia.8. NormaV prípade, že preprava tovaru z miesta jeho vstupu na colné územie k určenému colnému úradu alebo na iné určené miesto sa preruší z dôvodu nehody alebo vis maior, dopravca je povinný uskutočniť všetky bezpečnostné opatrenia s cieľom predísť vstupu tovaru do nepovoleného obehu a oznámiť colným orgánom alebo iným príslušným orgánom príčinu nehody alebo iné okolnosti, ktoré boli dôvodom prerušenia prepravy.Colná kontrola9. NormaColné kontroly s ohľadom na dovážaný tovar sa obmedzí na minimum.Poznámky:1. Colná kontrola môže zahŕňať vystúpenie na palubu alebo plošinu a prehľadanie dopravného prostriedku.2. Colné orgány môžu mať právomoc prijať osobitné kontrolné opatrenia, ktoré sa uplatňujú len na určité oblasti, napríklad v pohraničnom pásme.3. Je pravidlom, že nie je potrebné prijímať kontrolné opatrenia, ktoré zahŕňajú vyloženie tovaru, pripojenie uzáver alebo identifikačných znakov na dopravné prostriedky alebo tovar, alebo prepravu tovaru pod colným dohľadom. Avšak ak colné orgány považujú takéto kontrolné opatrenia za nevyhnutné, mali by uplatniť tie z nich, ktoré spôsobia najmenšie ťažkosti takcolným orgánom, ako aj dopravcom, avšak poskytujú dostatočné záruky. Colné uzávery a identifikačné znaky pripojené zahraničnými colnými orgánmi by mali byť akceptované, pokiaľ sa nepovažujú za nedostatočné alebo za málo bezpečné.PREDLOŽENIE TOVARU COLNÝM ORGÁNOMDoklady10. Odporúčaná praxAk colný úrad, na ktorom sa má predložiť tovar, nie je umiestnený na mieste vstupu tovaru na colné územie, nemalo by sa na tomto mieste zo strany colného orgánu požadovať predloženie žiadneho dokladu.Poznámka:Na účely identifikácie tovaru, colné orgány môžu požadovať predloženie obchodných, prepravných alebo iných sprievodných dokladov.11. NormaAk colné orgány požadujú doklady s ohľadom na predloženie tovaru na preclenie, nepožadujú iné údaje, ako sú údaje potrebné na identifikáciu tovaru a dopravného prostriedku.Poznámka:Údaje sa bežne získavajú z obchodných a prepravných dokladov, ktorých obsah sa môže líšiť v závislosti od spôsobu dopravy. Colné orgány by nemali bežne požadovať viac ako opis tovaru a balenia (označenie a množstvo, počet a druh, hmotnosť) a identifikáciu dopravného prostriedku. Niektoré medzinárodné dohody ustanovujú maximálne množstvo údajov, ktoré možno požadovať (napr. krajina môže byť zmluvnou stranou prílohy 9 Dohovoru o Medzinárodnej leteckej doprave alebo Dohovoru o uľahčení medzinárodnej námornej dopravy).12. Odporúčaná praxAk sú doklady predložené colným orgánom vypracované v jazyku, ktorý nie je na tento účel určený, alebo v jazyku, ktorý nie je jazykom krajiny, do ktorej tovar vstupuje, preklad údajov uvedených v týchto dokladoch by sa zvyčajne nemal požadovať.Právomoc a úradné hodiny colných úradov13. NormaColné orgány určia colné úrady, na ktorých im môže byť tovar predložený. Pri určovaní právomocí týchto úradov a ich úradných hodín sa prihliadne aj na osobitné požiadavky obchodu, priemyslu a dopravy.Poznámky:1. V niektorých krajinách sú právomoci colných úradov určené s ohľadom na colné cesty a ich význam.2. Ak je to potrebné, právomoci niektorých colných úradov môžu byť obmedzené na určité spôsoby dopravy alebo na niektoré druhy tovaru alebo na tovar zasielaný do špecifických oblastí (napr. pohraničné pásmo alebo priemyselný park).14. Odporúčaná praxAk sa na spoločnej hranici nachádzajú zodpovedajúce colné úrady oboch krajín, colné orgány týchto dvoch krajín by mali zosúladiť svoje úradné hodiny a právomoci.Poznámka:Ak sa na spoločnej hranici vykonávajú zo strany colných úradov dvoch krajín, ktoré sú zriadené na tom istom mieste a niekedy aj v tej istej budove, niekedy sa robia spoločné kontroly.Príchod mimo úradných hodín15. NormaColné orgány určia bezpečnostné opatrenia, ktoré musí dopravca prijať s cieľom predísť nepovolenému vstupu tovaru do obehu na colnom území v prípade príchodu na colný úrad mimo úradných hodín.Poznámka:Od dopravcu možno požadovať ponechanie tovaru na určenom mieste alebo v blízkosti colného úradu.16. Odporúčaná praxNa žiadosť dopravcu a z dôvodov, ktoré colné orgány považujú za opodstatnené, colné orgány by mali, ak je to možné, povoliť vykonanie colných formalít pred podaním colného vyhlásenia mimo úradných hodín colného úradu; všetky výdavky s tým spojené sa môžu dopravcovi vyúčtovať.VYLOŽENIEMiesta vyloženia17. NormaVnútroštátna legislatíva upresní miesta, ktoré sú schválené na vyloženie.18. Odporúčaná praxNa žiadosť príslušnej osoby a z dôvodov, ktoré považujú colné orgány za opodstatnené, colné orgány povolia vyloženie tovaru na inom mieste, ako je miesto schválené na vyloženie; všetky výdavky s tým spojené sa môžu príslušnej osobe vyúčtovať.Poznámka:Tovar sa môže vyložiť, vzhľadom na okolnosti, v priestoroch príslušnej osoby, v priestoroch s príslušným zariadením alebo na akomkoľvek inom mieste v rámci pásma colného dohľadu.Začatie vykladania19. Odporúčaná praxZačiatok vykladania by sa mal povoliť podľa možnosti hneď po príchode dopravného prostriedku na miesto vyloženia.20. Odporúčaná praxNa žiadosť príslušnej osoby a z dôvodov, ktoré považujú colné orgány za opodstatnené, colné orgány by mali, ak to administratívne možnosti dovoľujú, povoliť vykladanie mimo úradných hodín colného úradu; všetky výdavky s tým spojené sa môžu príslušnej osobe vyúčtovať.POŠKODENÝ, ZNIČENÝ ALEBO STRATENÝ TOVAR21. NormaÚplné alebo čiastočné oslobodenie, podľa okolností prípadu, od platenia dovozného cla a daní sa poskytne s ohľadom na tovar poškodený, zničený alebo nenahraditeľne stratený v dôsledku nehody alebo vis major v priebehu vykonávania colných formalít pred podaním colného vyhlásenia za predpokladu, že sa náležito preukážu všetky skutočnosti požadované colnými orgánmi.Poznámka:Na žiadosť príslušnej osoby, zvyšky tovaru, na ktoré sa vzťahuje táto norma, môžu byť:a) prepustené do voľného obehu v stave, v akom sa nachádzajú, pokiaľ boli v takomto stave dovezené alebob) spätne vyvezené aleboc) zbavené obchodnej hodnoty pod dohľadom colných orgánov bez výdavkov pre štát alebod) so súhlasom colných orgánov prenechané v prospech štátu s oslobodením od všetkých výdavkov.ZODPOVEDNOSŤ ZA PLATBU DOVOZNÉHO CLA A DANÍ22. NormaVnútroštátna legislatíva určí osobu alebo osoby zodpovedné za platbu akéhokoľvek dovozného cla a daní s ohľadom na tovar vstupujúci na colné územie, ktorý nebol predložený colným orgánom v súlade s podmienkami a formalitami, ktoré majú byť splnené pred podaním colného vyhlásenia.INFORMÁCIE TÝKAJÚCE SA COLNÝCH FORMALÍT PRED PODANÍM COLNÉHO VYHLÁSENIA23. NormaColné orgány zabezpečia, že všetky zodpovedajúce informácie týkajúce sa colných formalít pred podaním colného vyhlásenia sú ľahko dostupné ktorejkoľvek príslušnej osobe.--------------------------------------------------PRÍLOHA A. 2PRĹLOHA TÝKAJÚCA SA DOČASNÉHO USKLADNENIA TOVARUÚVODJE DÔLEžité, aby tovar mohol byť čo najskôr po príchode vyložený z dopravného prostriedku. Uvedomujúc si túto skutočnosť, colné orgány zavedú opatrenia, v rámci ktorých sa môže vykladanie nákladu začať čo možno najskôr po jeho príchode, pri minimálnom množstve formalít, s podmienkou zabezpečenia príjmov štátu.Medzi príchodom tovaru a podaním príslušného colného vyhlásenia môže z mnohých dôvodov uplynúť určitý čas. Za týchto okolností colné orgány vyžadujú ponechanie tovaru pod colným dohľadom a na tento účel ho zvyčajne umiestnia na určené miesto, kde je uskladnený až do podania colného vyhlásenia. Tieto miesta sa nazývajú dočasné sklady a môžu pozostávať z budov alebo môže ísť o otvorené alebo uzavreté priestory.Ustanovenia tejto prílohy sa neuplatňujú na skladovanie tovaru v colných skladoch ani v slobodných colných pásmach.POJMYNa účely tejto prílohy:a) pojem "dočasné uskladnenie tovaru" znamená skladovanie tovaru pod colným dohľadom v budovách a na otvorených, či uzavretých priestranstvách určených colnými orgánmi (ďalej len "dočasné sklady") až do podania colného vyhlásenia;b) pojem "dovozné clo a dane" znamená clo a všetky ďalšie platby, dane a poplatky, ktoré sa vyberajú pri dovoze alebo v súvislosti s dovozom tovaru, s výnimkou platieb a poplatkov, ktorých výška je obmedzená približnou cenou poskytnutých služieb;c) pojem "colné vyhlásenie" znamená vyhlásenie vykonané vo forme predpísanej colným orgánom, prostredníctvom ktorého príslušná osoba označí colný režim, ktorý sa má uplatniť na tovar, a poskytne údaje požadované zo strany colného orgánu pre použitie navrhovaného režimu;d) pojem "colná kontrola" znamená opatrenia uplatňované s cieľom zabezpečiť súlad so zákonmi a inými právnymi predpismi, za ktorých dodržiavanie sú colné orgány zodpovedné;e) pojem "záruka" znamená prostriedok, ktorý zaručuje vo vzťahu k colným orgánom, že povinnosť voči nim bude splnená. Záruka sa nazýva "všeobecná", ak zaručuje, že povinnosti vyplývajúce z viacerých operácií budú splnené;f) pojem "osoba" znamená tak fyzickú osobu, ako aj právnickú osobu, pokiaľ z kontextu nevyplýva niečo iné.PRINCÍPY1. NormaDočasné uskladnenie tovaru upravujú ustanovenia tejto prílohy.2. NormaVnútroštátna legislatíva určí podmienky, ktoré musia byť splnené, a formality, ktoré sa majú vykonať s ohľadom na tovar umiestnený v dočasnom sklade.PREDMET ÚPRAVY3. NormaColné orgány povolia zriadenie dočasných skladov, ak to považujú za potrebné, s cieľom splniť požiadavky obchodu a priemyslu.Poznámky:1. V súlade s ustanoveniami vnútroštátnej legislatívy, dočasné sklady môžu byť spravované colnými orgánmi, inými orgánmi alebo fyzickými osobami, či právnickými osobami.2. Dočasné sklady môžu byť prístupné všetkým dovozcom a iným osobám oprávneným nakladať s dovezeným tovarom alebo ich používanie možno obmedziť pre určité osoby.4. NormaDočasné uskladnenie sa povolí pre všetky druhy tovaru bez ohľadu na jeho množstvo, krajinu pôvodu alebo krajinu, odkiaľ prichádza. Avšak tovar, ktorý predstavuje nebezpečenstvo, alebo u ktorého je pravdepodobné, že by mohol poškodiť alebo zničiť iný tovar, alebo tovar, ktorý si vyžaduje osobitné zariadenie, sa prijme len do takého dočasného skladu, ktorý je osobitne prispôsobený na jeho prijatie.5. NormaJediným dokumentom požadovaným pri umiestnení tovaru v dočasnom sklade je dokument, ktorý je potrebný na opis tovaru, keď sa predkladá colným orgánom.PREVÁDZKA DOČASNÝCH SKLADOV6. NormaColné orgány ustanovia požiadavky týkajúce sa výstavby, umiestnenia a prevádzky dočasných skladov a opatrenia pre uskladňovanie tovaru, vedenie skladovej evidencie a účtovníctva a colnú kontrolu.Poznámky:1. Na účely kontroly colné orgány môžu najmä:- uchovávať alebo požadovať uchovávanie účtovných dokladov o tovare umiestnenom v dočasnom sklade (použitím buď osobitných záznamov alebo príslušnej dokumentácie),- udržiavať dočasný sklad pod trvalým alebo priebežným dohľadom,- požadovať, aby dočasný sklad bol uzamknutý dvomi zámkami (zabezpečený zámkom príslušnej osoby a zámkom colného orgánu),- z času na čas uskutočniť inventúru tovaru v dočasnom sklade.2. Zvyčajne sa požaduje, aby bol tovar uskladnený v uzamknutých priestoroch. Avšak rozmerný alebo ťažký tovar a tovar s nízkym colným zaťažením, ktorý predstavuje len malé riziko pre štátny rozpočet, sa často skladuje na neuzatvorených priestranstvách pod colným dohľadom.7. NormaVnútroštátna legislatíva určí osobu alebo osoby zodpovedné za platbu každého dovozného cla a daní splatných za tovar umiestnený v dočasnom sklade, ktorý nie je správne evidovaný podľa požiadaviek colných orgánov.8. NormaAk sa požaduje záruka od orgánu alebo osoby prevádzkujúcej dočasný sklad, colné orgány akceptujú všeobecnú záruku.9. Odporúčaná praxVýška každej záruky by mala byť stanovená na čo najnižšej možnej úrovni vzhľadom na potenciálne splatné dovozné clo a dane.10. Odporúčaná praxColné orgány by mali upustiť od záruky v prípade, keď dočasný sklad je pod primeraným colným dohľadom, najmä ak je colným orgánom uzamknutý.POVOLENÉ MANIPULÁCIE11. NormaKaždej osobe oprávnenej nakladať s tovarom umiestneným v dočasnom sklade sa povolí na účely prípravy colného vyhlásenia:a) prehliadnuť tovar;b) odvážiť tovar;c) odobrať vzorky z tovaru, za predpokladu zaplatenia príslušnej čiastky dovozného cla a daní.12. NormaS tovarom umiestneným v dočasnom sklade je možné vykonávať obvyklé manipulácie potrebné na jeho zachovanie v nezmenenom stave.Poznámka:Obvyklou manipuláciou potrebnou na zachovanie tovaru v nezmenenom stave môže byť umývanie, tepovanie, odstraňovanie prachu, triedenie a oprava alebo výmena poškodeného balenia.13. Odporúčaná praxS tovarom v dočasnom sklade by malo byť povolené za podmienok, ktoré môžu určiť colné orgány, vykonávať obvyklé manipulácie potrebné na uľahčenie jeho premiestnenia zo skladu a jeho ďalšiu prepravu.Poznámka:Tieto manipulácie môžu zahŕňať triedenie, skladanie, váženie, pripevňovanie značiek a nálepiek. Môžu tiež zahŕňať združovanie rozličných zásielok tovaru určených na ďalšiu prepravu v rámci jedného prepravného dokladu a/alebo jedného colného dokladu (zoskupovanie).DĹŽKA DOČASNÉHO USKLADNENIA14. NormaAk vnútroštátna legislatíva ustanovuje lehotu na dočasné skladovanie, táto lehota musí byť dostatočná na to, aby umožnila dovozcovi ukončiť potrebné formality potrebné na prepustenie tovaru do colného režimu.Poznámka:Ustanovená lehota sa môže líšiť vzhľadom od použitého spôsobu dopravy, a v prípade tovaru prepravovaného po mori by mala byť dostatočne dlhá.15. Odporúčaná praxNa žiadosť príslušnej osoby a z dôvodov, ktoré považujú colné orgány za opodstatnené, colné orgány by mali predĺžiť pôvodne stanovenú lehotu.SKAZA, POŠKODENIE, STRATA, ZNIČENIE ALEBO ZRIEKNUTIE SA TOVARU16. NormaTovar skazený, znehodnotený alebo poškodený v dôsledku nehody alebo vis major predtým, ako opustí dočasný sklad, sa prepustí, ako keby bol dovezený v skazenom, znehodnotenom alebo poškodenom stave.17. NormaTovar v dočasnom sklade, ktorý je zničený alebo nenahraditeľne stratený v dôsledku nehody alebo vis major nepodlieha dovoznému clu a daniam za predpokladu, že takéto zničenie alebo strata je náležito preukázaná colným orgánom.Všetok odpad alebo zvyšky, ktoré zostali po zničení, podliehajú, za predpokladu prepustenia do voľného obehu, dovoznému clu a daniam, ktoré sa uplatňujú na takýto odpad, a zvyšky, ak sú v tomto stave dovezené.18. NormaNa žiadosť osoby oprávnenej na nakladanie s tovarom, tovar v dočasnom sklade je možné prenechať, úplne alebo čiastočne, v prospech štátu, alebo ho zničiť, alebo zbaviť obchodnej hodnoty pod dohľadom colných orgánov. Takéto prenechanie tovaru alebo zničenie nesmie spôsobiť výdavok zo strany štátu.Všetok odpad alebo zvyšky, ktoré ostali po zničení, podliehajú, za predpokladu prepustenia do voľného obehu, dovoznému clu a daniam, ktoré sa uplatňujú na takýto odpad alebo zvyšky v prípade, ak sú v tomto stave dovezené.PREMIESTNENIE Z DOČASNÉHO SKLADU19. NormaKaždá osoba, ktorá má právo nakladať s tovarom, je oprávnená premiestniť ho s dočasného skladu v súlade s podmienkami a formalitami platnými v každom jednotlivom prípade.Poznámka:Colné orgány môžu od príslušnej osoby požadovať preukázanie jej práva nakladať s tovarom.TOVAR NEPREMIESTNENÝ Z DOČASNÉHO SKLADU20. NormaVnútroštátna legislatíva určí postup, ktorý nasleduje v prípade, ak tovar nie je premiestnený z dočasného skladu v rámci ustanovenej lehoty.21. Odporúčaná praxAk tovar nepremiestnený z dočasného skladu je predaný colnými orgánmi, výťažok z predaja, po odpočítaní dovozného cla a daní a iných platieb a súvisiacich nákladov, by mal byť odovzdaný osobe(-ám) oprávnenej(-ým) na jeho prijatie, ak je to možné, alebo by mal byť určitý čas uložený tak, aby tieto osoby mali možnosť s ním nakladať.INFORMÁCIE TÝKAJÚCE SA DOČASNÉHO USKLADNENIA22. NormaColné orgány zabezpečia, aby všetky príslušné informácie týkajúce sa dočasného uskladnenia tovaru boli ľahko dostupné ktorejkoľvek príslušnej osobe.--------------------------------------------------PRÍLOHA F. 1PRÍLOHA TÝKAJÚCA SA SLOBODNÝCH COLNÝCH PÁSIEMÚVODNIEKTORÉ ŠTÁty už dlhý čas považujú za potrebné podporiť rozvoj svojho zahraničného obchodu a medzinárodného obchodu vo všeobecnosti poskytnutím úplného oslobodenia tovarov vstupujúcich na časť ich územia, ktoré obvykle považujú za územie mimo svojho colného územia od dovozného cla a daní. Tovary takto vstupujúce na územie štátu nepodliehajú zvyčajnej colnej kontrole.V tejto prílohe je táto časť územia označená ako "slobodné colné pásmo", hoci v niektorých krajinách je toto územie známe pod rôznymi inými názvami, ako napríklad "slobodný colný prístav", "slobodný colný sklad".Je možné robiť rozdiely medzi obchodnými a priemyselnými slobodnými colnými pásmami. V obchodných slobodných colných pásmach sú povolené činnosti vo všeobecnosti obmedzené na tie, ktoré sú potrebné na uchovanie tovaru a obvyklé formy nakladania na účel zlepšenia kvality balenia alebo kvality predajnosti, alebo na účel prípravy na prepravu. V priemyselných slobodných colných pásmach sú povolené spracovateľské operácie.Hoci tovar vstupujúci do slobodného colného pásma je vo všeobecnosti považovaný, pokiaľ ide o dovozné clo a dane, že je mimo colného územia, určité ustanovenia prijaté príslušným štátom, sa môžu naďalej uplatňovať, napríklad zákazy a obmedzenia vyplývajúce z vnútroštátnej legislatívy. Colné orgány taktiež vykonávajú určité kontroly v slobodnom colnom pásme s cieľom zabezpečiť, že činnosti, ktoré sa v ňom uskutočňujú sú v súlade s ustanovenými požiadavkami.Tovar vstupujúci do slobodného colného pásma z colného územia obvykle spĺňa podmienky na oslobodenie alebo vrátenie dovozného cla a daní alebo vnútorného cla alebo daní poskytovaného pri vývoze.Ak sa umožní tovaru, ktorý nebol spracovaný v slobodnom colnom pásme, aby vstúpil na colnom území do voľného obehu, tento tovar podlieha dovoznému clu a daniam, ako keby bol dovezený priamo zo zahraničia. Avšak osobitné pravidlá vymeriavania, ustanovené vnútroštátnou legislatívou, sa uplatnia v prípade zahraničného tovaru, ktorý bol spracovaný v slobodnom colnom pásme, alebo v prípade, ak spotrebovaný tovar bol vnútroštátneho pôvodu alebo bol dovezený s platbou dovozného cla a daní a bolo mu poskytnuté oslobodenie alebo vrátenie cla a daní pri jeho vstupe do slobodného colného pásma.V niektorých krajinách sú udeľované colné úľavy porovnateľné s tými, ktoré sú v slobodných colných pásmach, na celom území pre iné colné režimy, ako je uskladňovanie v colnom sklade, režim vrátenia, dočasné prepustenie do režimu aktívneho zošľachťovacieho styku alebo colný tranzit.POJMYNA Účely tejto prílohy:a) pojem "slobodné colné pásmo" znamená časť územia štátu, kde sa každý tovar vstupujúci na toto územie, pokiaľ ide o dovozné clo a dane, vo všeobecnosti považuje za taký, ktorý sa nachádza mimo colného územia, a nepodlieha zvyčajnej colnej kontrole.Poznámka:Je možné robiť rozdiel medzi obchodným a priemyselným slobodným colným pásmom. V obchodnom slobodnom colnom pásme je tovar umiestnený s tým, že ďalšie nakladanie s ním a jeho spracovanie alebo prepracovanie je obvykle zakázané. Tovar umiestnený do priemyselného slobodného colného pásma môže byť predmetom povolených spracovateľských činností;b) pojem "colné územie" znamená územie, na ktorom sa v plnej miere uplatňuje colné právo daného štátu;c) pojem "dovozné clo a dane" znamená clo a všetky ďalšie platby, dane a poplatky, ktoré sa vyberajú pri dovoze alebo v súvislosti s dovozom tovaru, s výnimkou platieb a poplatkov, ktorých výška je obmedzená približnou cenou poskytnutých služieb;d) pojem "colná kontrola" znamená opatrenia uplatňované s cieľom zabezpečiť súlad so zákonmi a inými právnymi predpismi, za ktorých dodržiavanie sú colné orgány zodpovedné;e) pojem "osoba" znamená tak fyzickú osobu, ako aj právnickú osobu, pokiaľ z kontextu nevyplýva niečo iné.PRINCÍP1. NormaColné predpisy uplatňujúce sa v slobodných colných pásmach sú upravené ustanoveniami tejto prílohy.ZRIADENIE SLOBODNÝCH COLNÝCH PÁSIEM2. NormaVnútroštátna legislatíva upresní požiadavky týkajúce sa zriaďovania slobodných colných pásiem, druhov tovaru, ktoré možno do týchto pásiem umiestniť, a povahy manipulácií, ktorým je možné podrobiť tovar v týchto pásmach.Poznámka:1. Slobodné colné pásma sa vo všeobecnosti zriaďujú v morských prístavoch, riečnych prístavoch, na letiskách a na miestach s podobnými zemepisnými výhodami.2. V súlade s ustanoveniami vnútroštátnej legislatívy, slobodné colné pásma môžu byť spravované colnými orgánmi, inými orgánmi alebo fyzickými osobami alebo právnickými osobami.3. NormaPožiadavky týkajúce sa výstavby a umiestnenia slobodných colných pásiem a opatrení pre colnú kontrolu ustanovia colné orgány .Poznámky:1. Colné orgány môžu požadovať, aby slobodné colné pásma boli uzatvorené, môžu tiež ukladať obmedzenia týkajúce sa prístupu do týchto pásiem a stanoviť úradné hodiny.2. Na účely kontroly colné orgány môžu najmä:- udržiavať pod trvalým alebo priebežným dohľadom prístup do slobodného colného pásma,- požadovať od osôb, ktorých tovar vstupuje do slobodných colných pásiem, aby uchovávali účtovné doklady spôsobom umožňujúcim kontrolu obehu tovaru,- vykonávať operatívne kontroly umiestneného tovaru s cieľom ubezpečiť sa, že podlieha len povoleným manipuláciám a že žiadny zakázaný tovar nebol umiestnený v slobodnom colnom pásme.4. NormaColné orgány majú právo kedykoľvek vykonávať kontroly tovaru uskladneného v priestoroch hociktorej osoby, ktorá dováža tovar do slobodného colného pásma.UMIESTNENIA TOVARU5. Odporúčaná praxUmiestnenie do slobodného colného pásma by nemalo podliehať podmienke, aby tovar vstupoval alebo bol uskladnený v slobodnom colnom pásme v určitom množstve.6. NormaUmiestnenie do slobodného colného pásma sa povolí nielen pre tovar dovezený priamo zo zahraničia, ale tiež pre tovar prepravený z colného územia daného štátu.Poznámka:Tovarom prepraveným z colného územia daného štátu môže byť tovar vo voľnom obehu alebo tovar prepustený do režimu priznávajúcemu podmienečné oslobodenie od dovozného cla a daní alebo do režimu umožňujúcemu vykonanie spracovateľských operácií.7. NormaAk pri tovare, ktorý môže byť umiestnený v slobodnom colnom pásme, vzniká v prípade vývozu nárok na oslobodenie od dovozných ciel a daní alebo na ich vrátenie, podmienky na takéto oslobodenie alebo vrátenie sa považujú za splnené hneď po vstupe do slobodného colného pásma.8. NormaAk pri tovare, ktorý môže byť umiestnený v slobodnom colnom pásme, vzniká v prípade vývozu nárok na oslobodenie od vnútorných ciel a daní alebo na ich vrátenie, podmienky na takéto oslobodenie alebo vrátenie sa považujú za splnené po vstupe do slobodného colného pásma.Poznámka:Oslobodenie alebo vrátenie sa spravidla poskytne hneď, ako tovar vstúpi do slobodného colného pásma. V osobitných prípadoch môže byť oslobodenie alebo vrátenie podmienené vývozom tovaru z územia štátu. Vo výnimočných prípadoch sa môže tiež požadovať preukázanie vstupu tovaru do krajiny určenia.9. NormaUmiestnenie tovaru do slobodného colného pásma nesmie byť odmietnuté výlučne z dôvodu krajiny pôvodu tovaru, krajiny, z ktorej tovar prišiel, alebo krajiny určenia.10. NormaUmiestnenie tovaru prepraveného zo zahraničia do slobodného colného pásma nesmie byť odmietnuté výlučne z dôvodu, že tovar podlieha obmedzeniam alebo zákazom iným ako uloženým z dôvodu ochrany verejnej morálky alebo verejného poriadku, verejnej bezpečnosti, verejnej hygieny alebo zdravia, alebo z veterinárnych a rastlinnolekárskych dôvodov, alebo vzťahujúcim sa na ochranu patentov, ochranných známok a autorských práv.11. Odporúčaná praxTovar, ktorý predstavuje nebezpečenstvo alebo u ktorého je pravdepodobné, že poškodí alebo zničí iný tovar, alebo tovar, ktorý si vyžaduje osobitné zariadenie, by mal byť umiestnený len v slobodných colných pásmach, ktoré sú osobitne vybavené na umiestnenie takého tovaru.VSTUP DO SLOBODNÉHO COLNÉHO PÁSMA12. NormaV prípade, že sa colným orgánom musí predložiť doklad týkajúci sa tovaru vstupujúceho do slobodného colného pásma priamo zo zahraničia bez toho, aby prešiel cez colné územie príslušného štátu, colné orgány požadujú len predloženie obchodného alebo úradného dokladu (obchodná faktúra, nákladný list, expedičný list a pod.) obsahujúceho podstatné údaje o príslušnom tovare.13. Odporúčaná praxUmiestnenie tovaru, ktorý bol premiestnený z colného územia príslušného štátu alebo ktorý bol prepravený cez toto územie v tranzite do slobodného colného pásma, by nemalo zahŕňať vyplnenie iných dokladov ako colného vyhlásenia bežne požadovaného na tom území na vývoz, spätný vývoz alebo tranzit tovaru.14. NormaColné orgány nepožadujú záruku pri umiestnení tovaru do slobodného colného pásma.15. NormaAk colné orgány vykonávajú kontrolu tovaru určeného na vstup do slobodného colného pásma, podniknú len také opatrenia, ktoré považujú za dôležité na zabezpečenie súladu so zákonmi a inými právnymi predpismi, za ktorých dodržiavanie sú colné orgány zodpovedné.Poznámka:Predovšetkým, colné orgány môžu zabezpečiť, aby bol do slobodného colného pásma umiestnený taký tovar, pre ktorý je to povolené, a aby boli dodržané akékoľvek zákazy a obmedzenia.POVOLENÉ MANIPULÁCIE16. NormaOkrem nakladania, vykladania, prekladania a skladovania je s tovarom umiestneným v slobodnom colnom pásme povolené vykonávať manipulácie potrebné na jeho uchovanie v nezmenenom stave a obvyklé manipulácie na zlepšenie jeho balenia alebo predajnej akosti, alebo na jeho prípravu na odoslanie, ako napríklad delenie, zlučovanie balení, triedenie podľa druhu a kvality, a prebaľovanie17. NormaSpracovateľské operácie, ktorým môže podliehať tovar umiestnený do priemyselného slobodného colného pásma, určia príslušné orgány vo všeobecnosti a/alebo podrobne v právnom predpise uplatňujúcom sa v slobodnom colnom pásme alebo v povolení vydanom podnikateľovi vykonávajúcom tieto operácie.Poznámka:Právo vykonávať spracovateľské operácie môže podliehať podmienke, že navrhované operácie sú zo strany príslušných orgánov považované za výhodné pre národné hospodárstvo.TOVAR SPOTREBOVANÝ V RÁMCI SLOBODNÉHO COLNÉHO PÁSMA18. NormaVnútroštátna legislatíva ustanoví prípady, v ktorých tovar určený na spotrebu v rámci slobodného colného pásma môže vstúpiť do slobodného colného pásma s oslobodením od cla a daní, a ustanoví požiadavky, ktoré musia byť splnené.Poznámka:1. Vstup s oslobodením sa môže povoliť nielen s ohľadom na dovozné clo a dane, ale tiež s ohľadom na vnútorné clá a dane.2. Je možné povoliť s oslobodením aj vstup zariadenia s výlučným použitím v rámci slobodného colného pásma na dopravu, skladovanie a spracovanie tovaru.PREVOD VLASTNÍCTVA19. NormaPrevod vlastníctva tovaru umiestneného do slobodného colného pásma sa povoľuje.Poznámka:1. Maloobchodný predaj v rámci slobodného colného pásma môže byť zakázaný.2. Tovar umiestnený do slobodného colného pásma sa môže použiť na zásobovanie lodí a lietadiel.ZNIČENIE20. NormaTovar umiestnený do slobodného colného pásma možno zničiť alebo ho možno znehodnotiť pod colným dohľadom.DĹŽKA POBYTU V SLOBODNOM COLNOM PÁSME21. NORMAŽiadne obmedzenia nemožno uložiť s ohľadom na dĺžku pobytu tovaru v slobodnom colnom pásme.PREMIESTNENIE ZO SLOBODNÉHO COLNÉHO PÁSMA22. NormaAk musí byť colným orgánom predložený doklad o tovare, ktorý je po premiestnení zo slobodného colného pásma priamo zaslaný do zahraničia bez toho, aby prešiel cez colné územie daného štátu, colné orgány požadujú len predloženie obchodného alebo úradného dokladu (obchodná faktúra, nákladný list, expedičný list a pod.) obsahujúceho podstatné údaje o príslušnom tovare.23. NormaJediným vyhlásením požadovaným vo vzťahu k tovaru, ktorému je po premiestnení zo slobodného colného pásma umožnený vstup na colné územie daného štátu, je colné vyhlásenie bežne požadované na účely prepustenia do colného režimu, do ktorého je tento tovar navrhnutý.24. Odporúčaná praxTovar, ktorý možno premiestniť zo slobodného colného pásma na colné územie daného štátu, by mal podliehať podmienečnému oslobodeniu, alebo by malo byť možné jeho prepustenie do režimu umožňujúcemu vykonanie spracovateľských operácií, za podmienok platných pre tovar dovezený priamo zo zahraničia.25. NormaVnútroštátna legislatíva určí okamih, ktorý sa má brať do úvahy na účely určenia hodnoty a množstva tovaru, ktorý je možné zo slobodného colného pásma prepustiť do voľného obehu, ako aj sadzieb dovozného cla a daní, ktoré sa na tento tovar vzťahujú.26. NormaVnútroštátna legislatíva ustanoví pravidlá na určenie výšky dovozného cla a daní, ktorým podlieha tovar prepustený do voľného obehu po vykonaní manipulácií alebo spracovateľských operácií v slobodnom colnom pásme.Poznámky:1. Výška dovozného cla a daní, ktorým podlieha tovar prepustený do voľného obehu po vykonaní spracovateľských operácií v slobodnom colnom pásme, môže byť obmedzená na výšku dovozného cla a daní vzťahujúcich sa na spotrebovaný zahraničný tovar, v stave, v ktorom tovar vstúpil do slobodného colného pásma, a naviac, v prípade, ak spotrebovaný tovar bol vnútroštátneho pôvodu alebo bol dovezený so zaplatením dovozného cla alebo daní, výška oslobodenia alebo vrátenia vnútorných ciel alebo daní alebo dovozného cla alebo daní, poskytnutého v momente jeho vstupu do slobodného colného pásma.2. Osobitný postup pre vymeranie je možno ustanoviť v prípade, ak zariadenie, ktoré bolo použité na spracovanie tovaru v slobodnom colnom pásme, bolo do slobodného colného pásma umiestnené s oslobodením od dovozného cla a daní.ZRUŠENIE SLOBODNÉHO COLNÉHO PÁSMA27. NormaV prípade zrušenia slobodného colného pásma sa príslušným osobám poskytne dostatočný čas na usporiadanie záležitostí týkajúcich sa nakladania s tovarom.INFORMÁCIE TÝKAJÚCE SA SLOBODNÉHO COLNÉHO PÁSMA28. NormaColné orgány zabezpečia, aby všetky príslušné informácie týkajúce sa colných predpisov uplatňujúcich sa na slobodné colné pásma boli ľahko dostupné ktorejkoľvek príslušnej osobe.--------------------------------------------------


title: Rozhodnutie Rady (EÚ) 2015/900 z 8. júna 2015 o pozícii, ktorá sa má prijať v mene Európskej únie v Spoločnom výbore EHP k zmene Protokolu 31 k Dohode o EHP o spolupráci v špecifických oblastiach mimo štyroch slobôd (EaSI)

text:
                  12.6.2015

                  SK

                  Úradný vestník Európskej únie

                  L 147/19

            ROZHODNUTIE RADY (EÚ) 2015/900
      z 8. júna 2015
      o pozícii, ktorá sa má prijať v mene Európskej únie v Spoločnom výbore EHP k zmene Protokolu 31 k Dohode o EHP o spolupráci v špecifických oblastiach mimo štyroch slobôd (EaSI)
      RADA EURÓPSKEJ ÚNIE,
      so zreteľom na Zmluvu o fungovaní Európskej únie, a najmä jej článok 46 písm. d), článok 149, článok 153 ods. 2 písm. a), článok 175 tretí odsek a článok 218 ods. 9,
      so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
      so zreteľom na návrh Európskej komisie,
      keďže:

                  (1)

                  Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.

                  (2)

                  Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, protokol 31 k Dohode o EHP.

                  (3)

                  Protokol 31 k Dohode o EHP obsahuje ustanovenia a opatrenia týkajúce sa spolupráce v špecifických oblastiach mimo štyroch slobôd.

                  (4)

                  Nariadenie Európskeho parlamentu a Rady (EÚ) č. 1296/2013 (3) bolo začlenené do Dohody o EHP rozhodnutím Spoločného výboru EHP č. 151/2014 z 27. júna 2014 (4).

                  (5)

                  Obmedzená účasť Nórska na programe by sa mala rozšíriť o os Progress.

                  (6)

                  Protokol 31 k Dohode o EHP by sa mal preto zmeniť, aby sa umožnila táto rozšírená spolupráca s účinnosťou od 1. januára 2015.

                  (7)

                  Pozícia Únie v Spoločnom výbore EHP by mala vychádzať z pripojeného návrhu rozhodnutia,

            PRIJALA TOTO ROZHODNUTIE:
      Článok 1
      Pozícia, ktorá sa má prijať v mene Únie v Spoločnom výbore EHP k navrhovanej zmene Protokolu 31 k Dohode o EHP o spolupráci v špecifických oblastiach mimo štyroch slobôd, je založená na návrhu rozhodnutia Spoločného výboru EHP pripojenom k tomuto rozhodnutiu.
      Článok 2
      Toto rozhodnutie nadobúda účinnosť dňom jeho prijatia.

         V Luxemburgu 8. júna 2015

               Za Radu

               predsedníčka

            D. REIZNIECE-OZOLA

         (1)  Ú. v. ES L 305, 30.11.1994, s. 6.

         (2)  Ú. v. ES L 1, 3.1.1994, s. 3.

         (3)  Nariadenie Európskeho parlamentu a Rady (EÚ) č. 1296/2013 z 11. decembra 2013 o programe Európskej únie v oblasti zamestnanosti a sociálnej inovácie (EaSI) a ktorým sa mení rozhodnutie č. 283/2010/EÚ, ktorým sa zriaďuje európsky nástroj mikrofinancovania Progress v oblasti zamestnanosti a sociálneho začleňovania (Ú. v. EÚ L 347, 20.12.2013, s. 238).

         (4)  Ú. v. EÚ L 342, 27.11.2014, s. 61.

         NÁVRH
         ROZHODNUTIE SPOLOČNÉHO VÝBORU EHP č. …/2015
         z…,
         ktorým sa mení Protokol 31 k Dohode o EHP o spolupráci v špecifických oblastiach mimo štyroch slobôd
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,
         keďže:

                     (1)

                     Nariadenie Európskeho parlamentu a Rady (EÚ) č. 1296/2013 z 11. decembra 2013 o programe Európskej únie v oblasti zamestnanosti a sociálnej inovácie (EaSI) a ktorým sa mení rozhodnutie č. 283/2010/EÚ, ktorým sa zriaďuje európsky nástroj mikrofinancovania Progress v oblasti zamestnanosti a sociálneho začleňovania (1) bolo do Dohody o EHP začlenené rozhodnutím Spoločného výboru EHP č. 151/2014 z 27. júna 2014 (2).

                     (2)

                     Obmedzená účasť Nórska na programe by sa mala rozšíriť o os Progress.

                     (3)

                     Protokol 31 k Dohode o EHP by sa mal preto zmeniť, aby sa umožnila táto rozšírená spolupráca s účinnosťou od 1. januára 2015,

               PRIJAL TOTO ROZHODNUTIE:
         Článok 1
         V článku 15 ods. 8 protokolu 31 k Dohode o EHP sa slová „os EURES“ nahrádzajú slovami „osi Progress a EURES“:
         Článok 2
         Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP (*).
         Uplatňuje sa od 1. januára 2015.
         Článok 3
         Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

            V Bruseli

                  Za Spoločný výbor EHP

                  predseda

                  tajomníci

                  Spoločného výboru EHP

            (1)  Ú. v. EÚ L 347, 20.12.2013, s. 238.

            (2)  Ú. v. EÚ L 342, 27.11.2014, s. 61.

            (*)  [Ústavné požiadavky neboli oznámené.] [Ústavné požiadavky boli oznámené.]


title: 2006/519/ES: Rozhodnutie Rady z  24. júla 2006 , ktorým sa mení a dopĺňa článok 35 dodatku 6 k služobnému poriadku, ktorý sa uplatňuje na zamestnancov Europolu

text:
               26.7.2006

               SK

               Úradný vestník Európskej únie

               L 203/10

      ROZHODNUTIE RADY

   z 24. júla 2006,
   ktorým sa mení a dopĺňa článok 35 dodatku 6 k služobnému poriadku, ktorý sa uplatňuje na zamestnancov Europolu
   (2006/519/ES)
   RADA EURÓPSKEJ ÚNIE,
   so zreteľom na služobný poriadok, ktorý sa uplatňuje na zamestnancov Europolu, ako je ustanovený v akte Rady z 3. decembra 1998 (1), a najmä na jeho dodatok 6 o systéme dôchodkového zabezpečenia,
   keďže sa potvrdilo, že opätovné preskúmanie uvedené v článku 35 ods. 2 dodatku 6 nie je potrebné a naďalej by sa mal uplatňovať postup výpočtu poistných matematických hodnôt uvedený v článku 35 ods. 1 dodatku 6,
   ROZHODLA TAKTO:
   Článok 1
   Článok 35 ods. 2 a 3 dodatku 6 k služobnému poriadku, ktorý sa uplatňuje na zamestnancov Europolu, sa zrušuje s účinnosťou od 1. januára 2004.
   Článok 2
   Toto rozhodnutie nadobúda účinnosť dňom jeho prijatia a uverejní sa v Úradnom vestníku Európskej únie.

      V Bruseli 24. júla 2006

            Za Radu

            predseda

         K. RAJAMÄKI

      (1)  Ú. v. ES C 26, 30.1.1999, s. 23. Akt naposledy zmenený a doplnený aktom správnej rady Europolu z 29. septembra 2005 (Ú. v. EÚ C 68, 21.3.2006, s. 1).


title: Rozhodnutie riaditeľa Europolu z 29. marca 2016, ktorým sa vykonáva rozhodnutie správnej rady Europolu zo 16. novembra 1999 o prijatí podmienok a postupov, ktoré ustanovil Europol pre dane, ktoré sa uplatňujú na platy a odmeny vyplácané zamestnancom Europolu v prospech Europolu

text:
               4.8.2016

               SK

               Úradný vestník Európskej únie

               C 282/3

         ROZHODNUTIE RIADITEĽA EUROPOLU
   z 29. marca 2016,
   ktorým sa vykonáva rozhodnutie správnej rady Europolu zo 16. novembra 1999 o prijatí podmienok a postupov, ktoré ustanovil Europol pre dane, ktoré sa uplatňujú na platy a odmeny vyplácané zamestnancom Europolu v prospech Europolu
   (2016/C 282/03)
   RIADITEĽ EUROPOLU,
   so zreteľom na rozhodnutie Rady o zriadení Európskeho policajného úradu (ďalej len „Europol“) zo 6. apríla 2009 (1) (ďalej len „rozhodnutie o Europole“), a najmä na článok 57 ods. 5, článok 62 a článok 63 tohto rozhodnutia,
   so zreteľom na protokol o výhodách a imunitách Europolu, členov jeho orgánov, zástupcov riaditeľa a zamestnancov Europolu vypracovaný na základe článku K.3 Zmluvy o Európskej únii a článku 41 ods. 3 Dohovoru o Europole (2), a najmä na jeho článok 10,
   so zreteľom na rozhodnutie správnej rady zo 16. novembra 1999 o prijatí podmienok a postupov, ktoré ustanovil Europol pre dane, ktoré sa uplatňujú na platy a odmeny vyplácané zamestnancom Europolu v prospech Europolu (3),
   keďže:

               1.

               Podľa článku 57 ods. 5 rozhodnutia o Europole sa služobný poriadok Europolu (4) a iné príslušné nástroje naďalej uplatňujú na zamestnancov, ktorí nie sú zamestnaní v súlade s článkom 57 ods. 2 rozhodnutia o Europole.

               2.

               V článku 57 ods. 5 rozhodnutia o Europole sa stanovuje, že odchylne od kapitoly 5 služobného poriadku Europolu sa na zamestnancov Europolu uplatňuje percentuálny podiel ročnej mzdovej úpravy prijatej Radou v súlade s článkom 65 Služobného poriadku úradníkov Európskej únie (5).

               3.

               Článok 57 ods. 5 rozhodnutia o Europole sa týka len tých prvkov odmeňovania zamestnancov, ktoré sa uvádzajú v kapitole 5 (články 43 až 55) služobného poriadku Europolu, a nevzťahuje sa na dane, ktoré sa uplatňujú na platy a odmeny vyplácané zamestnancom Europolu, na ktorých sa vzťahuje služobný poriadok Europolu, v prospech Europolu.

               4.

               Vzhľadom na zmenený postup v článku 57 ods. 5 rozhodnutia o Europole, ktorý sa týka mzdových úprav, sa v článku 3a prílohy k uvedenému rozhodnutiu správnej Rady zo 16. novembra 1999 splnomocňuje riaditeľ Europolu, aby s účinnosťou od 1. júla 2010 a následne každý rok upravil sumy uvedené v článku 4 tejto prílohy o ten istý percentuálny podiel, ktorý sa uplatňuje podľa článku 57 ods. 5 rozhodnutia o Europole.

               5.

               Ročnú mzdovú úpravu podľa článku 57 ods. 5 rozhodnutia o Europole zaviedol Europol so spätnou účinnosťou od 1. júla 2011 (6) v súlade s hodnotami stanovenými v nariadení Európskeho parlamentu a Rady (EÚ) č. 422/2014 zo 16. apríla 2014, ktorým sa s účinnosťou od 1. júla 2011 upravujú odmeny a dôchodky úradníkov a ostatných zamestnancov Európskej únie, ako aj opravné koeficienty, ktoré sa vzťahujú na tieto odmeny a dôchodky (7).

               6.

               Ročnú mzdovú úpravu podľa článku 57 ods. 5 rozhodnutia o Europole zaviedol Europol so spätnou účinnosťou od 1. júla 2012 (8) v súlade s hodnotami stanovenými v nariadení Európskeho parlamentu a Rady (EÚ) č. 423/2014 zo 16. apríla 2014, ktorým sa s účinnosťou od 1. júla 2011 upravujú odmeny a dôchodky úradníkov a ostatných zamestnancov Európskej únie, ako aj opravné koeficienty, ktoré sa vzťahujú na tieto odmeny a dôchodky (9).

               7.

               Ročnú mzdovú úpravu podľa článku 57 ods. 5 rozhodnutia o Europole zaviedol Europol so spätnou účinnosťou od 1. júla 2013 (10) v súlade s hodnotami stanovenými v nariadení Rady (EÚ) č. 1416/2013 zo 17. decembra 2013, ktorým sa s účinnosťou od 1. júla 2013 upravujú korekčné koeficienty uplatniteľné na odmeny a dôchodky úradníkov a ostatných zamestnancov Európskej únie (11).

               8.

               Ročnú mzdovú úpravu podľa článku 57 ods. 5 rozhodnutia o Europole zaviedol Europol so spätnou účinnosťou od 1. júla 2014 v súlade s hodnotami stanovenými v ročnej aktualizácii opravných koeficientov, ktoré sa uplatňujú na odmeny a dôchodky úradníkov a ostatných zamestnancov Európskej únie (12).

               9.

               Daň, ktorá sa uplatňuje na zamestnancov Europolu, na ktorých sa vzťahuje služobný poriadok Europolu, by sa mala upraviť tak, aby odzrkadľovala mzdovú úpravu podľa článku 57 ods. 5 rozhodnutia o Europole,

         ROZHODOL TAKTO:
   Článok 1
   S účinnosťou od 1. júla 2011:

               —

               Uplatňujú sa sumy uvedené v článku 4 prílohy k rozhodnutiu správnej rady Europolu zo 16. novembra 1999, ako boli aktualizované rozhodnutím riaditeľa Europolu z 18. apríla 2014, ktorým sa vykonáva rozhodnutie správnej rady Europolu zo 16. novembra 1999 (13).

         Článok 2
   S účinnosťou od 1. júla 2012:

               —

               Suma uvedená v prvej vete článku 4 prílohy k rozhodnutiu správnej rady Europolu zo 16. novembra 1999 sa nahrádza sumou 121,45 EUR.

               —

               Sumy v eurách uvedené v tabuľke zahrnutej do článku 4 prílohy k rozhodnutiu správnej rady Europolu zo 16. novembra 1999 sa nahrádzajú takto:

                           —

                           8 % k sumám medzi 122,42 EUR a 2 156,39 EUR,

                           —

                           10 % k sumám medzi 2 156,40 EUR a 2 970,10 EUR,

                           —

                           12,5 % k sumám medzi 2 970,11 EUR a 3 403,88 EUR,

                           —

                           15 % k sumám medzi 3 403,89 EUR a 3 865,63 EUR,

                           —

                           17,5 % k sumám medzi 3 865,64 EUR a 4 299,45 EUR,

                           —

                           20 % k sumám medzi 4 299,46 EUR a 4 719,95 EUR,

                           —

                           22,5 % k sumám medzi 4 719,96 EUR a 5 153,75 EUR,

                           —

                           25 % k sumám medzi 5 153,76 EUR a 5 574,25 EUR,

                           —

                           27,5 % k sumám medzi 5 574,26 EUR a 6 008,04 EUR,

                           —

                           30 % k sumám medzi 6 008,05 EUR a 6 428,55 EUR,

                           —

                           32,5 % k sumám medzi 6 428,56 EUR a 6 862,35 EUR,

                           —

                           35 % k sumám medzi 6 862,36 EUR a 7 283,52 EUR,

                           —

                           40 % k sumám medzi 7 283,53 EUR a 7 717,35 EUR,

                           —

                           45 % k sumám nad 7 717,36 EUR.

         Článok 3
   Toto rozhodnutie sa uverejní v Úradnom vestníku Európskej únie.
   Článok 4
   Toto rozhodnutie nadobúda účinnosť dňom nasledujúcim po jeho schválení riaditeľom.

      V Haagu 29. marca 2016

         Rob WAINWRIGHT

            riaditeľ Europolu

      (1)  Ú. v. EÚ L 121, 15.5.2009, s. 37.

      (2)  Ú. v. ES C 221, 19.7.1997, s. 2.

      (3)  Ú. v. ES C 65, 28.2.2001, s. 6.

      (4)  Akt Rady z 3. decembra 1998, ktorým sa stanovuje Služobný poriadok uplatniteľný na zamestnancov Europolu (Ú. v. ES C 26, 30.1.1999, s. 23).

      (5)  Nariadenie Rady (EHS, Euratom, ESUO) č. 259/68 (Ú. v. ES L 56, 4.3.1968, s. 1).

      (6)  Oznámenie o úprave základných platov a príplatkov, ktoré sa uplatňujú na zamestnancov Europolu, na ktorých sa vzťahuje služobný poriadok Europolu, podľa článku 57 ods. 5 rozhodnutia Rady s účinnosťou od 1. júla 2011, 1. júla 2012, 1. júla 2013 a 1. júla 2014 (Ú. v. EÚ C 282, 4.8.2016, s. 6).

      (7)  Ú. v. EÚ L 129, 30.4.2014, s. 5.

      (8)  Pozri poznámku pod čiarou č. 6.

      (9)  Ú. v. EÚ L 129, 30.4.2014, s. 12.

      (10)  Pozri poznámku pod čiarou č. 6.

      (11)  Ú. v. EÚ L 353, 28.12.2013, s. 24.

      (12)  Ú. v. EÚ C 444, 12.12.2014, s. 10.

      (13)  Ú. v. EÚ C 211, 5.7.2014, s. 13.


title: Rozhodnutie Rady (EÚ) 2015/1988 z 22. októbra 2015 o podpise Dohody o stabilizácii a pridružení medzi Európskou úniou a Európskym spoločenstvom pre atómovú energiu na jednej strane a Kosovom na strane druhej v mene Únie

text:
               6.11.2015

               SK

               Úradný vestník Európskej únie

               L 290/4

         ROZHODNUTIE RADY (EÚ) 2015/1988
   z 22. októbra 2015
   o podpise Dohody o stabilizácii a pridružení medzi Európskou úniou a Európskym spoločenstvom pre atómovú energiu na jednej strane a Kosovom (1) na strane druhej v mene Únie
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 37 v spojení s článkom 31 ods. 1,
   so zreteľom na Zmluvu o fungovaní Európskej únie, a najmä na jej článok 217 v spojení s jej článkom 218 ods. 5 a článkom 218 ods. 8 druhým pododsekom,
   so zreteľom na návrh Európskej komisie,
   keďže:

               (1)

               Rada 21. júna 2013 poverila Komisiu, aby začala rokovať s Kosovom o dohode o stabilizácii a pridružení (ďalej len „dohoda“). Rokovania boli úspešne ukončené parafovaním dohody 25. júla 2014.

               (2)

               Únia a Kosovo majú pevné väzby a spoločné hodnoty a želajú si tieto väzby posilniť a vybudovať úzky a trvalý vzťah založený na reciprocite a vzájomnom záujme, ktoré by mali Kosovu umožniť ďalej posilňovať a rozširovať jeho vzťahy s Úniou.

               (3)

               „Prvá dohoda o zásadách upravujúcich normalizáciu vzťahov“ sa dosiahla 19. apríla 2013 v rámci dialógu, ktorý sprostredkovala EÚ.

               (4)

               V dohode sa ustanovuje vytvorenie pridruženia medzi Úniou a Kosovom, ktoré zahŕňa recipročné práva a povinnosti, spoločné kroky a osobitný postup. Dohoda obsahuje aj ustanovenia, ktoré patria do rozsahu pôsobnosti hlavy V kapitoly 2 Zmluvy o Európskej únii (ZEÚ), pokiaľ ide o spoločnú zahraničnú a bezpečnostnú politiku Únie. Rozhodnutie o podpise tejto dohody by preto malo byť založené na právnom základe pre vytvorenie pridruženia, ktorý Únii umožňuje prijímať záväzky vo všetkých oblastiach, na ktoré sa vzťahujú zmluvy, a na právnom základe pre dohody v oblastiach, na ktoré sa vzťahuje hlava V kapitola 2 ZEÚ.

               (5)

               Táto dohoda je výlučnou dohodou EÚ. Záväzky, ktoré má Únia podľa tejto dohody prijať, a spolupráca, ktorú má Únia podľa tejto dohody nadviazať, sa týkajú výlučne oblastí, na ktoré sa vzťahuje acquis EÚ alebo existujúce politiky Únie. Podpisom a uzavretím tejto dohody ako výlučnej dohody EÚ nie je dotknutá povaha a rozsah pôsobnosti podobných dohôd, ktoré sa môžu dojednať v budúcnosti. Nie sú tým dotknuté ani právomoci inštitúcií EÚ, ktoré sa im udeľujú na základe zmlúv, ani pozície inštitúcií EÚ a členských štátov týkajúce sa právomocí. V dohode sa ustanovuje rozsiahla spolupráca v rozličných politických oblastiach vrátane oblasti spravodlivosti a vnútorných vecí.

               (6)

               Podpisom dohody nie sú dotknuté pozície členských štátov k štatútu Kosova, o ktorých sa rozhodne v súlade s ich vnútroštátnou praxou a medzinárodným právom.

               (7)

               Okrem toho žiadny termín, formulácia alebo vymedzenie pojmu, ktoré sú použité v tomto rozhodnutí a v dohode, ako ani akékoľvek použitie všetkých potrebných právnych základov na účel podpisu dohody nepredstavujú uznanie Kosova ako nezávislého štátu Úniou ani jednotlivými členskými štátmi, ktoré Kosovo ako nezávislý štát doteraz neuznali. V tomto kontexte je vhodné, aby Únia v tejto súvislosti v okamihu podpisu dohody vydala vyhlásenie.

               (8)

               Pokiaľ ide o záležitosti patriace do právomoci Európskeho spoločenstva pre atómovú energiu, podpis dohody podlieha samostatnému postupu.

               (9)

               Dohoda by sa mala podpísať,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody o stabilizácii a pridružení medzi Európskou úniou a Európskym spoločenstvom pre atómovú energiu a Kosovom, pokiaľ ide o časti, na ktoré sa vzťahuje ZEÚ a Zmluva o fungovaní Európskej únie, s výhradou uzavretia uvedenej dohody (2).
   Článok 2
   Vyhlásenie v mene Únie pripojené k tomuto rozhodnutiu sa týmto schvaľuje v mene Únie.
   Článok 3
   Týmto rozhodnutím nie sú dotknuté pozície členských štátov a Únie k štatútu Kosova.
   Článok 4
   Týmto sa predseda Rady poveruje určiť osobu (-y) splnomocnenú podpísať dohodu v mene Únie.
   Článok 5
   Toto rozhodnutie nadobúda účinnosť dňom jeho prijatia.

      V Bruseli 22. októbra 2015

            Za Radu

            predseda

         F. ETGEN

      (1)  Týmto označením nie sú dotknuté pozície k štatútu a označenie je v súlade s rezolúciou BR OSN č. 1244/1999 a so stanoviskom Medzinárodného súdneho dvora k vyhláseniu nezávislosti Kosova.

      (2)  Text dohody sa uverejní spolu s rozhodnutím o jej uzavretí.

      Vyhlásenie v mene Únie

         „Rozhodnutím o podpise dohody o stabilizácii a pridružení s výhradou jej uzavretia k neskoršiemu dátumu vrátane právnych základov použitých na tento účel nie sú dotknuté pozície členských štátov k štatútu Kosova (1) a uvedené rozhodnutie nepredstavuje uznanie Kosova ako nezávislého štátu Úniou ani jednotlivými členskými štátmi, ktoré Kosovo ako nezávislý štát doteraz neuznali.“

         (1)  Týmto označením nie sú dotknuté pozície k štatútu a označenie je v súlade s rezolúciou BR OSN č. 1244/1999 a so stanoviskom Medzinárodného súdneho dvora k vyhláseniu nezávislosti Kosova.


title: 2014/694/EÚ: Rozhodnutie Rady z  29. septembra 2014 , ktorým sa vymenúvajú traja francúzski členovia a dvaja francúzski náhradníci Výboru regiónov

text:
               3.10.2014

               SK

               Úradný vestník Európskej únie

               L 289/22

         ROZHODNUTIE RADY
   z 29. septembra 2014,
   ktorým sa vymenúvajú traja francúzski členovia a dvaja francúzski náhradníci Výboru regiónov

      (2014/694/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh francúzskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Bruna BOURGA-BROCA, pána Michela DELEBARRA a pána Jeana-Louisa JOSEPHA sa uvoľnili tri miesta členov Výboru regiónov.

               (3)

               V dôsledku skončenia funkčného obdobia pána Jeana-Michela DACLINA a pani Claudine LEDOUXOVEJ sa uvoľnili dve miesta náhradníkov,

         PRIJALA TOTO ROZHODNUTIE:
   Článok 1
   Na zvyšný čas súčasného funkčného obdobia, ktoré trvá do 25. januára 2015, sa do Výboru regiónov vymenúvajú:

               a)

               za členov:

                           —

                           pán Bruno BOURG-BROC, Conseiller municipal de Châlons-en-Champagne (zmena mandátu)

                           —

                           pán Michel DELEBARRE, Conseiller municipal de Dunkerque (zmena mandátu)

                           —

                           pani Françoise MESNARD, Maire de Saint-Jean d'Angély

                     a

               b)

               za náhradníkov:

                           —

                           pani Karine DOGNIN-SAUZE, Adjointe au Maire de Lyon

                           —

                           pán Dominique LEVEQUE, Maire d'Aÿ.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 29. septembra 2014

            Za Radu

            predseda

         S. GOZI

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: 2014/719/SZBP: Rozhodnutie Politického a bezpečnostného výboru EUTM MALI/3/2014 z  9. októbra 2014 o vymenovaní veliteľa misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) a o zrušení rozhodnutia EUTM MALI/1/2014

text:
               18.10.2014

               SK

               Úradný vestník Európskej únie

               L 300/49

         ROZHODNUTIE POLITICKÉHO A BEZPEČNOSTNÉHO VÝBORU EUTM MALI/3/2014
   z 9. októbra 2014
   o vymenovaní veliteľa misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) a o zrušení rozhodnutia EUTM MALI/1/2014

      (2014/719/SZBP)

   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38,
   so zreteľom na rozhodnutie Rady 2013/34/SZBP zo 17. januára 2013 o vojenskej misii Európskej únie na podporu výcviku ozbrojených síl Mali (EUTM Mali) (1), a najmä na jeho článok 5,
   keďže:

               (1)

               Podľa článku 5 ods. 1 rozhodnutia 2013/34/SZBP Rada poverila Politický a bezpečnostný výbor (PBV), aby v súlade s článkom 38 Zmluvy o Európskej únii prijímal príslušné rozhodnutia týkajúce sa politickej kontroly a strategického usmerňovania misie EUTM Mali vrátane rozhodnutí o vymenovaní následných veliteľov misie EÚ.

               (2)

               PBV prijal 18. marca 2014 rozhodnutie EUTM MALI/1/2014 (2), ktorým bol brigádny generál Marc RUDKIEWICZ vymenovaný za veliteľa misie EÚ pre EUTM Mali.

               (3)

               Dňa 26. septembra 2014 Španielsko navrhlo, aby bol za nového veliteľa misie EÚ pre EUTM Mali vymenovaný brigádny generál Alfonso GARCÍA-VAQUERO PRADAL, ktorý by vo funkcii nahradil brigádneho generála Marca RUDKIEWICZA.

               (4)

               Vojenský výbor EÚ 30. septembra 2014 odporučil, aby PBV za veliteľa misie EÚ pre EUTM Mali vymenoval brigádneho generála Alfonsa GARCÍU-VAQUERA PRADALA, ktorý by vo funkcii nahradil brigádneho generála Marca RUDKIEWICZA.

               (5)

               Rozhodnutie EUTM MALI/1/2014 by sa malo zrušiť.

               (6)

               V súlade s článkom 5 Protokolu 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracúvaní ani vykonávaní rozhodnutí a opatrení Únie s obrannými dôsledkami,

         PRIJAL TOTO ROZHODNUTIE:
   Článok 1
   Brigádny generál Alfonso GARCÍA-VAQUERO PRADAL sa týmto vymenúva za veliteľa misie EÚ pre vojenskú misiu Európskej únie na podporu výcviku ozbrojených síl Mali (EUTM MALI) od 24. októbra 2014.
   Článok 2
   Rozhodnutie EUTM MALI/1/2014 sa týmto zrušuje.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 9. októbra 2014

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 14, 18.1.2013, s. 19.

      (2)  Rozhodnutie Politického a bezpečnostného výboru EUTM MALI/1/2014 z 18. marca 2014 o vymenovaní veliteľa misie EÚ pre vojenskú misiu Európskej únie na podporu výcviku ozbrojených síl Mali (EUTM MALI) (Ú. v. EÚ L 95, 29.3.2014, s. 30).